Άδεια χρήσης τελικού χρήστη

ΠΑΡΑΚΑΛΕΙΣΘΕ ΝΑ ΔΙΑΒΑΣΕΤΕ ΠΡΟΣΕΚΤΙΚΑ ΑΥΤΗ ΤΗΝ ΑΔΕΙΑ ΠΡΙΝ ΧΡΗΣΙΜΟΠΟΙΗΣΕΤΕ ΤΟ ΛΟΓΙΣΜΙΚΟ. ΕΑΝ ΧΡΗΣΙΜΟΠΟΙΗΣΕΤΕ ΤΟ ΛΟΓΙΣΜΙΚΟ, ΑΠΟΔΕΧΕΣΤΕ ΤΟΥΣ ΟΡΟΥΣ ΑΥΤΗΣ ΤΗΣ ΑΔΕΙΑΣ.

ΠΡΟΕΙΔΟΠΟΙΗΣΗ: Τα Υλικά μπορεί να απενεργοποιήσουν ή να τροποποιήσουν: (1) λογισμικό (συμπεριλαμβανομένων των δυνατοτήτων και λειτουργιών του λειτουργικού συστήματος), προγράμματα οδήγησης και εφαρμογές, καθώς και άλλες ρυθμίσεις του συστήματος, και (2) υπηρεσίες του συστήματος. ΟΤΑΝ ΤΑ ΥΛΙΚΑ ΧΡΗΣΙΜΟΠΟΙΟΥΝΤΑΙ ΓΙΑ ΤΗΝ ΑΠΕΝΕΡΓΟΠΟΙΗΣΗ Ή ΤΡΟΠΟΠΟΙΗΣΗ ΑΥΤΩΝ ΤΩΝ ΣΤΟΙΧΕΙΩΝ, ΣΥΝΟΛΙΚΑ Ή ΕΝ ΜΕΡΕΙ, ΕΝΔΕΧΕΤΑΙ ΝΑ ΑΝΤΙΜΕΤΩΠΙΣΕΤΕ (Α) ΑΥΞΗΜΕΝΟΥΣ ΚΙΝΔΥΝΟΥΣ ΕΞΑΙΤΙΑΣ ΤΗΣ ΜΗ ΛΕΙΤΟΥΡΓΙΑΣ ΟΡΙΣΜΕΝΩΝ ΛΕΙΤΟΥΡΓΙΩΝ ΑΣΦΑΛΕΙΑΣ ΜΕ ΑΠΟΤΕΛΕΣΜΑ ΤΗΝ ΕΚΘΕΣΗ ΤΟΥ ΣΥΣΤΗΜΑΤΟΣ ΤΟΥ ΥΠΟΛΟΓΙΣΤΗ ΣΑΣ ΣΕ ΕΝΔΕΧΟΜΕΝΕΣ ΑΠΕΙΛΕΣ ΓΙΑ ΤΗΝ ΑΣΦΑΛΕΙΑ, ΟΠΩΣ, ΕΝΔΕΙΚΤΙΚΑ, Η ΒΛΑΒΗ ΑΠΟ ΙΟΥΣ, ΙΟΥΣ ΤΥΠΟΥ WORM ΚΑΙ ΑΛΛΟ ΕΠΙΒΛΑΒΕΣ ΛΟΓΙΣΜΙΚΟ, (Β) ΠΡΟΒΛΗΜΑΤΑ ΑΠΟΔΟΣΗΣ ΚΑΙ ΔΙΑΛΕΙΤΟΥΡΓΙΚΟΤΗΤΑΣ ΠΟΥ ΕΝΔΕΧΕΤΑΙ ΝΑ ΕΠΗΡΕΑΣΟΥΝ ΑΡΝΗΤΙΚΑ ΤΗ ΧΡΗΣΗ ΚΑΙ ΤΗ ΣΤΑΘΕΡΟΤΗΤΑ ΤΟΥ ΣΥΣΤΗΜΑΤΟΣ ΥΠΟΛΟΓΙΣΤΗ ΠΟΥ ΧΡΗΣΙΜΟΠΟΙΕΙΤΕ, ΚΑΙ (Γ) ΑΛΛΑ ΠΡΟΒΛΗΜΑΤΑ ΠΟΥ ΜΠΟΡΕΙ ΝΑ ΟΔΗΓΗΣΟΥΝ ΣΕ ΑΝΕΠΙΘΥΜΗΤΑ ΑΠΟΤΕΛΕΣΜΑΤΑ, ΟΠΩΣ, ΕΝΔΕΙΚΤΙΚΑ, Η ΚΑΤΑΣΤΡΟΦΗ Ή ΑΠΩΛΕΙΑ ΔΕΔΟΜΕΝΩΝ.

1. Άδεια Χρήσης. Το λογισμικό που συνοδεύει αυτή την Άδεια Χρήσης (εφεξής "Λογισμικό"), ανεξάρτητα από το μέσο επί του οποίου διανέμεται, σας παραχωρείται με άδεια χρήσης από την εταιρία Advanced Micro Devices, Inc.("AMD") για χρήση αποκλειστικά και μόνο σε συνδυασμό με τα προϊόντα υλικού της εταιρίας AMD που αγοράσατε με το Λογισμικό ("Υλικό AMD"). Το μέσο στο οποίο έχει καταγραφεί το λογισμικό αποτελεί ιδιοκτησία σας, αλλά η εταιρία AMD και οι Χορηγοί Άδειας Χρήσης της AMD (αναφερόμενοι συλλογικά ως " AMD"), διατηρούν τον τίτλο ιδιοκτησίας του Λογισμικού και της σχετικής τεκμηρίωσης. Εσείς μπορείτε:
α) να χρησιμοποιείτε το Λογισμικό σε συνδυασμό με το Υλικό AMD σε ένα και μόνο υπολογιστή,
β) να δημιουργήσετε ένα αντίγραφο του Λογισμικού σε μορφή αναγνώσιμη από μηχάνημα, μόνο ως αντίγραφο ασφαλείας. Σε αυτό το αντίγραφο, πρέπει να αναπαράγετε τη σημείωση της εταιρίας AMD σχετικά με την πνευματική ιδιοκτησία και οποιεσδήποτε άλλες σημειώσεις περί ιδιοκτησίας υπάρχουν στο αυθεντικό αντίγραφο του Λογισμικού,
γ) να μεταβιβάσετε όλα τα δικαιώματα που κατέχετε για τη χρήση του Λογισμικού, υπό τον όρο ότι θα μεταβιβάσετε και αντίγραφο της παρούσας Άδειας Χρήσης, το εφεδρικό αντίγραφο ασφαλείας του Λογισμικού, το Υλικό AMD και τη σχετική τεκμηρίωση και υπό την προϋπόθεση ότι ο εν λόγω τρίτος θα διαβάσει τους όρους και τις προϋποθέσεις της παρούσας Άδειας Χρήσης και θα συμφωνήσει με αυτά. Κατόπιν αυτής της μεταβίβασης, η άδεια χρήσης σας παύει να ισχύει.

2. Περιορισμοί. Το Λογισμικό περιέχει υλικό που προστατεύεται από το νόμο περί πνευματικής ιδιοκτησίας και ευρεσιτεχνιών, καθώς και εμπορικά μυστικά και άλλα υλικά αποκλειστικής εκμετάλλευσης. Για την προστασία αυτών και με εξαίρεση αυτά που επιτρέπει η ισχύουσα νομοθεσία, δεν μπορείτε:
α) να προβείτε σε αποσυμπίληση ή σε ανακατασκευή του πηγαίου ή του αντικειμενικού κώδικα του Λογισμικού ή να απλοποιήσετε με άλλο τρόπο το Λογισμικό σε μορφή ανθρωπίνως κατανοητή,
β) να τροποποιήσετε, να δικτυώσετε, να ενοικιάσετε, να δανείσετε, να διανείμετε ή δημιουργήσετε παράγωγα έργα με βάση ολόκληρο το Λογισμικό ή μέρος του, ή
γ) να μεταβιβάσετε με ηλεκτρονικό τρόπο το Λογισμικό από ένα υπολογιστή σε άλλο, ή μέσω δικτύου, ή να μεταβιβάσετε το Λογισμικό με οποιονδήποτε άλλο τρόπο εκτός από αυτόν που επιτρέπει η παρούσα Άδεια Χρήσης.

3. Παύση ισχύος. Η παρούσα Άδεια Χρήσης ισχύει μέχρι την παύση της ισχύος της. Μπορείτε να παύσετε την ισχύ αυτής της Άδειας Χρήσης οποιαδήποτε στιγμή, καταστρέφοντας το Λογισμικό, τη σχετική τεκμηρίωση και όλα τα αντίγραφά τους. Αυτή η Άδεια Χρήσης θα πάψει να ισχύει αμέσως και χωρίς κοινοποίηση από την εταιρία AMD, εάν δε συμμορφωθείτε με οποιαδήποτε διάταξη της παρούσας Άδειας Χρήσης. Μετά την παύση ισχύος, θα πρέπει να καταστρέψετε το Λογισμικό, τη σχετική τεκμηρίωση και κάθε αντίγραφό τους.

4. Κυβερνητικοί Τελικοί Χρήστες. Εάν έχετε αποκτήσει το Λογισμικό εκ μέρους οποιασδήποτε μονάδας ή υπηρεσίας της Κυβέρνησης των Ηνωμένων Πολιτειών, τότε ισχύουν οι ακόλουθες διατάξεις. Η Κυβέρνηση συμφωνεί ότι το Λογισμικό και η τεκμηρίωσή του, αναπτύχθηκαν με ιδιωτικό κόστος και παρέχονται με "ΠΕΡΙΟΡΙΣΜΕΝΑ ΔΙΚΑΙΩΜΑΤΑ". Η χρήση, η αναπαραγωγή ή η αποκάλυψη από την Κυβέρνηση, υπόκειται σε περιορισμούς, όπως διατυπώνονται στα DFARS 227.7202-1(a) and 227.7202-3(a) (1995), DFARS 252.227-7013(c)(1)(ii) (Oct 1988), FAR 12.212(a)(1995), FAR 52.227-19, (June 1987) or FAR 52.227-14(ALT III) (Ιούνιος 1987), όπως αυτά έχουν τροποποιηθεί κατά καιρούς. Σε περίπτωση που η παρούσα Άδεια Χρήσης, ή οποιοδήποτε μέρος της, θεωρηθεί ασύμβατη με τα ελάχιστα δικαιώματα που καθορίζονται στις διατάξεις Περιορισμένων Δικαιωμάτων, τότε υπερισχύουν τα ελάχιστα δικαιώματα.

5. Καμία Άλλη Άδεια Χρήσης. Κανένα άλλο δικαίωμα ή άλλη άδεια χρήσης δεν παρέχεται από την εταιρία AMD με βάση αυτή την Άδεια Χρήσης, είτε ρητά είτε σιωπηρά, αναφορικά με οποιαδήποτε ιδιόκτητη πληροφορία ή ευρεσιτεχνία, με οποιαδήποτε πνευματικά δικαιώματα, εμπορικά μυστικά ή άλλα δικαιώματα πνευματικής ιδιοκτησίας που κατέχει ή ελέγχει η εταιρία AMD, εκτός από αυτά που αναφέρονται ρητά στην παρούσα Άδεια Χρήσης.

6. Πρόσθετες Άδειες Χρήσης. Η ΔΙΑΝΟΜΗ Ή Η ΧΡΗΣΗ ΤΟΥ ΛΟΓΙΣΜΙΚΟΥ ΜΕ ΛΕΙΤΟΥΡΓΙΚΟ ΣΥΣΤΗΜΑ ΜΠΟΡΕΙ ΝΑ ΑΠΑΙΤΕΙ ΕΠΙΠΛΕΟΝ ΑΔΕΙΕΣ ΧΡΗΣΗΣ ΑΠΟ ΤΟΝ ΠΩΛΗΤΗ ΤΟΥ ΛΕΙΤΟΥΡΓΙΚΟΥ ΣΥΣΤΗΜΑΤΟΣ.

7. Aποποίηση Εγγύησης για το Λογισμικό. Αναγνωρίζετε ρητά και συμφωνείτε ότι χρησιμοποιείτε το Λογισμικό με αποκλειστική σας ευθύνη. Το Λογισμικό και η σχετική τεκμηρίωση παρέχονται "ΩΣ ΕΧΟΥΝ" και χωρίς καμία απολύτως εγγύηση, ενώ Η ΕΤΑΙΡΙΑ AMD ΑΠΟΠΟΙΕΙΤΑΙ ΚΑΘΕ ΕΓΓΥΗΣΗΣ, ΡΗΤΗΣ ΚΑΙ ΣΙΩΠΗΡΗΣ, ΣΥΜΠΕΡΙΛΑΜΒΑΝΟΜΕΝΩΝ, ΜΕΤΑΞΥ ΑΛΛΩΝ, ΤΩΝ ΕΜΜΕΣΩΝ ΕΓΓΥΗΣΕΩΝ ΕΜΠΟΡΕΥΣΙΜΟΤΗΤΑΣ ΚΑΙ ΚΑΤΑΛΛΗΛΟΤΗΤΑΣ ΓΙΑ ΣΥΓΚΕΚΡΙΜΕΝΟ ΣΚΟΠΟ. Η ΕΤΑΙΡΙΑ AMD ΔΕΝ ΕΓΓΥΑΤΑΙ ΟΤΙ ΟΙ ΛΕΙΤΟΥΡΓΙΕΣ ΠΟΥ ΠΕΡΙΕΧΟΝΤΑΙ ΣΤΟ ΛΟΓΙΣΜΙΚΟ ΘΑ ΑΝΤΑΠΟΚΡΙΝΟΝΤΑΙ ΣΤΙΣ ΑΠΑΙΤΗΣΕΙΣ ΣΑΣ Ή ΟΤΙ Η ΛΕΙΤΟΥΡΓΙΑ ΤΟΥ ΛΟΓΙΣΜΙΚΟΥ ΘΑ ΕΙΝΑΙ ΑΔΙΑΛΕΙΠΤΗ Ή ΧΩΡΙΣ ΣΦΑΛΜΑΤΑ Ή ΟΤΙ ΘΑ ΔΙΟΡΘΩΘΟΥΝ ΟΠΟΙΑΔΗΠΟΤΕ ΕΛΑΤΤΩΜΑΤΑ ΤΟΥ ΛΟΓΙΣΜΙΚΟΥ. ΟΛΟΝ ΤΟΝ ΚΙΝΔΥΝΟ ΑΠΟ ΤΑ ΑΠΟΤΕΛΕΣΜΑΤΑ ΚΑΙ ΤΗΝ ΑΠΟΔΟΣΗ ΤΟΥ ΛΟΓΙΣΜΙΚΟΥ, ΤΟΝ ΑΝΑΛΑΜΒΑΝΕΤΑΙ ΕΣΕΙΣ. ΕΠΙΠΛΕΟΝ, Η ΕΤΑΙΡΙΑ AMD ΔΕΝ ΕΓΓΥΑΤΑΙ ΚΑΙ ΔΕΝ ΠΑΡΕΧΕΙ ΚΑΜΙΑ ΔΙΑΒΕΒΑΙΩΣΗ ΣΧΕΤΙΚΑ ΜΕ ΤΗ ΧΡΗΣΗ Ή ΤΑ ΑΠΟΤΕΛΕΣΜΑΤΑ ΤΗΣ ΧΡΗΣΗΣ ΤΟΥ ΛΟΓΙΣΜΙΚΟΥ Ή ΤΗΣ ΣΧΕΤΙΚΗΣ ΤΕΚΜΗΡΙΩΣΗΣ, ΟΣΟΝ ΑΦΟΡΑ ΤΗΝ ΟΡΘΟΤΗΤΑ, ΤΗΝ ΑΚΡΙΒΕΙΑ, ΤΗΝ ΑΞΙΟΠΙΣΤΙΑ, ΤΗΝ ΕΝΗΜΕΡΟΤΗΤΑ ΤΟΥΣ Ή ΟΠΟΙΟΔΗΠΟΤΕ ΑΛΛΟ ΣΤΟΙΧΕΙΟ. ΚΑΜΙΑ ΠΡΟΦΟΡΙΚΗ Ή ΓΡΑΠΤΗ ΠΛΗΡΟΦΟΡΙΑ Ή ΣΥΜΒΟΥΛΗ ΠΟΥ ΔΙΔΕΤΑΙ ΑΠΟ ΤΗΝ ΕΤΑΙΡΙΑ AMD Ή ΤΟΥΣ ΕΞΟΥΣΙΟΔΟΤΗΜΕΝΟΥΣ ΑΝΤΙΠΡΟΣΩΠΟΥΣ ΤΗΣ, ΔΕΝ ΑΠΟΤΕΛΕΙ ΕΓΓΥΗΣΗ Ή ΜΕ ΟΠΟΙΟΝΔΗΠΟΤΕ ΤΡΟΠΟ ΕΠΑΥΞΗΣΗ ΤΟΥ ΑΝΤΙΚΕΙΜΕΝΟΥ ΤΗΣ ΠΑΡΟΥΣΑΣ ΕΓΓΥΗΣΗΣ. ΕΑΝ ΤΟ ΛΟΓΙΣΜΙΚΟ ΑΠΟΔΕΙΧΤΕΙ ΕΛΑΤΤΩΜΑΤΙΚΟ, ΕΣΕΙΣ (ΚΑΙ ΟΧΙ Η ΕΤΑΙΡΙΑ AMD Ή Ο ΕΞΟΥΣΙΟΔΟΤΗΜΕΝΟΣ ΑΝΤΙΠΡΟΣΩΠΟΣ ΤΗΣ AMD), ΑΝΑΛΑΜΒΑΝΕΤΕ ΟΛΟΚΛΗΡΟ ΤΟ ΚΟΣΤΟΣ ΚΑΘΕ ΑΝΑΓΚΑΙΑΣ ΣΥΝΤΗΡΗΣΗΣ, ΕΠΙΣΚΕΥΗΣ Ή ΔΙΟΡΘΩΣΗΣ. ΤΟ ΛΟΓΙΣΜΙΚΟ ΔΕΝ ΠΡΟΟΡΙΖΕΤΑΙ ΓΙΑ ΧΡΗΣΗ ΣΕ ΙΑΤΡΙΚΕΣ ΕΦΑΡΜΟΓΕΣ Ή ΣΕ ΕΦΑΡΜΟΓΕΣ ΔΙΑΣΩΣΗΣ Ή ΔΙΑΤΗΡΗΣΗΣ ΖΩΗΣ. ΣΕ ΟΡΙΣΜΕΝΕΣ ΕΠΙΚΡΑΤΕΙΕΣ ΔΕΝ ΕΠΙΤΡΕΠΕΤΑΙ Η ΕΞΑΙΡΕΣΗ ΤΩΝ ΣΙΩΠΗΡΩΝ ΕΓΓΥΗΣΕΩΝ, ΟΠΟΤΕ Η ΠΑΡΑΠΑΝΩ ΕΞΑΙΡΕΣΗ ΜΠΟΡΕΙ ΝΑ ΜΗΝ ΙΣΧΥΕΙ ΓΙΑ ΕΣΑΣ.

8. Περιορισμός ευθύνης. ΣΕ ΚΑΜΙΑ ΠΕΡΙΠΤΩΣΗ, ΣΥΜΠΕΡΙΛΑΜΒΑΝΟΜΕΝΗΣ ΤΗΣ ΑΜΕΛΕΙΑΣ, ΔΕΝ ΘΑ ΕΙΝΑΙ Η ΕΤΑΙΡΙΑ AMD Ή ΤΟ ΔΙΟΙΚΗΤΙΚΟ ΤΗΣ ΣΥΜΒΟΥΛΙΟ, ΟΙ ΑΞΙΩΜΑΤΟΥΧΟΙ ΤΗΣ, ΟΙ ΥΠΑΛΛΗΛΟΙ Ή ΟΙ ΑΝΤΙΠΡΟΣΩΠΟΙ ΤΗΣ ΥΠΕΥΘΥΝΟΙ ΓΙΑ ΟΠΟΙΕΣΔΗΠΟΤΕ ΣΥΜΠΤΩΜΑΤΙΚΕΣ, ΕΜΜΕΣΕΣ, ΕΙΔΙΚΕΣ Ή ΕΠΑΚΟΛΟΥΘΕΣ ΖΗΜΙΕΣ (ΣΥΜΠΕΡΙΛΑΜΒΑΝΟΜΕΝΩΝ ΚΑΙ ΖΗΜΙΩΝ ΕΞΑΙΤΙΑΣ ΑΠΩΛΕΙΑΣ ΕΠΙΧΕΙΡΗΜΑΤΙΚΩΝ ΚΕΡΔΩΝ, ΔΙΑΚΟΠΗΣ ΕΠΙΧΕΙΡΗΜΑΤΙΚΩΝ ΔΡΑΣΤΗΡΙΟΤΗΤΩΝ, ΑΠΩΛΕΙΑΣ ΕΠΙΧΕΙΡΗΜΑΤΙΚΩΝ ΠΛΗΡΟΦΟΡΙΩΝ ΚΑΙ ΠΑΡΟΜΟΙΩΝ ΑΠΩΛΕΙΩΝ), ΠΟΥ ΠΡΟΚΥΠΤΟΥΝ ΑΠΟ ΤΗ ΧΡΗΣΗ, ΤΗΝ ΚΑΤΑΧΡΗΣΗ Ή ΤΗΝ ΑΝΙΚΑΝΟΤΗΤΑ ΧΡΗΣΗΣ ΤΟΥ ΛΟΓΙΣΜΙΚΟΥ Ή ΤΗΣ ΣΧΕΤΙΚΗΣ ΤΕΚΜΗΡΙΩΣΗΣ, ΑΠΟ ΠΑΡΑΒΙΑΣΗ Ή ΑΘΕΤΗΣΗ, ΣΥΜΠΕΡΙΛΑΜΒΑΝΟΜΕΝΩΝ ΚΑΙ ΕΚΕΙΝΩΝ ΠΟΥ ΠΡΟΚΥΠΤΟΥΝ ΑΠΟ ΠΑΡΑΒΙΑΣΗ Ή ΦΕΡΟΜΕΝΗ ΩΣ ΠΑΡΑΒΙΑΣΗ ΟΠΟΙΟΥΔΗΠΟΤΕ ΔΙΠΛΩΜΑΤΟΣ ΕΥΡΕΣΙΤΕΧΝΙΑΣ, ΕΜΠΟΡΙΚΟΥ ΣΗΜΑΤΟΣ, ΠΝΕΥΜΑΤΙΚΟΥ ΔΙΚΑΙΩΜΑΤΟΣ Ή ΑΛΛΟΥ ΔΙΚΑΙΩΜΑΤΟΣ ΠΝΕΥΜΑΤΙΚΗΣ ΙΔΙΟΚΤΗΣΙΑΣ ΑΠΟ ΤΗΝ ΕΤΑΙΡΙΑ AMD, ΑΚΟΜΗ ΚΑΙ ΕΑΝ Η ΕΤΑΙΡΙΑ AMD Ή Ο ΕΞΟΥΣΙΟΔΟΤΗΜΕΝΟΣ ΤΗΣ ΑΝΤΙΠΡΟΣΩΠΟΣ ΕΧΟΥΝ ΕΝΗΜΕΡΩΘΕΙ ΓΙΑ ΤΗΝ ΠΙΘΑΝΟΤΗΤΑ ΤΕΤΟΙΩΝ ΖΗΜΙΩΝ. ΣΕ ΟΡΙΣΜΕΝΕΣ ΕΠΙΚΡΑΤΕΙΕΣ ΔΕΝ ΕΠΙΤΡΕΠΕΤΑΙ Ο ΠΕΡΙΟΡΙΣΜΟΣ Ή Η ΕΞΑΙΡΕΣΗ ΕΥΘΥΝΗΣ ΓΙΑ ΣΥΜΠΤΩΜΑΤΙΚΕΣ Ή ΕΠΑΚΟΛΟΥΘΕΣ ΖΗΜΙΕΣ, ΟΠΟΤΕ Ο ΠΑΡΑΠΑΝΩ ΠΕΡΙΟΡΙΣΜΟΣ Ή ΕΞΑΙΡΕΣΗ ΜΠΟΡΕΙ ΝΑ ΜΗΝ ΙΣΧΥΕΙ ΓΙΑ ΕΣΑΣ. Η εταιρία AMD δεν θα είναι υπεύθυνη για 1) απώλεια ή ζημιά των αρχείων ή δεδομένων σας ή 2) οποιεσδήποτε ζημίες για τις οποίες απαιτείτε αποζημίωση με βάση την απαίτηση οποιουδήποτε τρίτου μέρους. Η συνολική ευθύνη της εταιρίας AMD για κάθε ζημιά, απώλεια και αιτία αγωγής (είτε συμβατικής, είτε εξαιτίας αδικοπραξίας (συμπεριλαμβανομένης και της αμέλειας), είτε για άλλο λόγο) δεν θα υπερβαίνει το σύνολο του ποσού που πληρώσατε για την απόκτηση του Λογισμικού.

9. Εφαρμοστέο Δίκαιο και Ακυρότητα Επιμέρους Διατάξεων. Η παρούσα Συμφωνία θα υπόκειται και θα ερμηνεύεται σύμφωνα με τη νομοθεσία της Πολιτείας της Καλιφόρνιας, χωρίς αναφορά στις ασυμφωνίες της με νομοθετικές αρχές. Τα δικαιώματα και οι υποχρεώσεις που απορρέουν από την παρούσα Συμφωνία δεν υπόκεινται στη Συνθήκη των Ηνωμένων Εθνών περί Συμβάσεων Διεθνών Πωλήσεων Αγαθών, η εφαρμογή της οποίας αποκλείεται ρητά. Το κάθε συμβαλλόμενο μέρος υπόκειται στη δικαιοδοσία των πολιτειακών και ομοσπονδιακών δικαστηρίων της Κομητείας Σάντα Κλάρα και της Βόρειας Περιφέρειας της Καλιφόρνιας αναφορικά με κάθε νομική διαδικασία που προκύπτει από - ή σχετίζεται με - την παρούσα Συμφωνία ή με το αντικείμενό της. Το κάθε συμβαλλόμενο μέρος αποποιείται οποιουδήποτε δικαιώματος αντίρρησης που μπορεί να έχει προκειμένου να αμφισβητήσει τη δικαιοδοσία αυτών των δικαστηρίων.

10. Συνολική Συμφωνία. Η παρούσα Άδεια Χρήσης αποτελεί τη συνολική συμφωνία μεταξύ των συμβαλλόμενων μερών, σχετικά με τη χρήση του Λογισμικού και της σχετικής τεκμηρίωσης και υπερισχύει οποιωνδήποτε προγενέστερων ή σύγχρονων συμφωνιών ή συμβάσεων, γραπτών ή προφορικών, που αφορούν αυτό το θέμα. Καμία τροποποίηση ή αναθεώρηση της παρούσας Άδειας Χρήσης δεν θα είναι δεσμευτική, εκτός εάν είναι γραπτή και υπογεγραμμένη από εξουσιοδοτημένο εκπρόσωπο της εταιρίας AMD.

